**L Ē M U M S**

Tukumā

2015.gada 27.augustā prot.Nr.10, 20.§.

**Par projekta „Pašvaldības autoceļu pārbūve**

**Tukuma novadā” objektu atlases kritērijiem**

Saskaņā ar Ministra kabineta 18.08.2015. noteikumu Nr.475 „Valsts un Eiropas Savienības atbalsta piešķiršanas kārtība pasākumā „Pamatpakalpojumi un ciematu atjaunošana lauku apvidos” atklātu projektu iesniegumu konkursu veidā” 8.punktu un 18.8 .apakšpunktu, pašvaldība ar Domes lēmumu nosaka atlases kritērijus pašvaldības autoceļiem, kuri tiek izvēlēti pārbūvēt Eiropas Lauksaimniecības fonda lauku attīstībai pasākuma „Pamatpakalpojumi un ciematu atjaunošana lauku apvidos” projekta „Pašvaldības autoceļu pārbūve Tukuma novadā" (turpmāk – projekta) ietvaros.

1. Apstiprināt projektā ietvertos atlases kritērijus pašvaldības autoceļiem:

1.1. pašvaldības autoceļa nozīmīgums pasākuma mērķa – uzņēmējdarbības attīstība, sasniegšanai:

1.1.1. lauksaimnieciskās ražošanas un pārstrādes uzņēmumu skaits, kuri projektā plānoto ceļu izmanto savas uzņēmējdarbības nodrošināšanai,

1.1.2. uzņēmuma apgrozījums un nodarbināto skaits,

1.1.3. pievadceļu izbūve pie uzņēmējdarbības objektiem Eiropas Lauksaimniecības fonda lauku attīstībai pasākuma „Ieguldījumi materiālajos aktīvos” apakšpasākuma „Atbalsts ieguldījumiem lauksaimniecības un mežsaimniecības infrastruktūras attīstībā” projekta ietvaros;

1.2. pašvaldības autoceļa nozīmīgums pasākuma mērķa – apdzīvotības saglabāšanās, sasniegšanai:

1.2.1. iedzīvotāju skaits pagastā (Pilsonības un migrācijas lietu pārvaldes (PMLP) dati uz gada sākumu),

1.2.2. publisko objektu skaits (izglītības iestāde, pakalpojuma centrs, kultūras/tautas nams u.c.) pagastā,

1.2.3. nekustamo īpašumu skaits, kas atrodas projektā plānoto ceļu posmā,

1.2.4. skolēnu pārvadājumu nodrošināšana, projektā plānoto ceļu posmā;

1.3. pašvaldības autoceļa tehniskā stāvokļa vērtējums (kritisks, neapmierinošs vai daļēji apmierinošs) pēc tehniskās apsekošanas atzinuma:

1.3.1. nestspēja,

1.3.2. grants seguma nodilums,

1.3.3. ūdens atvadīšanas sistēmas neesamība.

2. Informēt projektā iesaistītos vietējos uzņēmējus publiskās apspriedēs par apstiprinātajiem atlases kritērijiem un tos ievērot projekta izstrādes laikā.

Domes priekšsēdētājs Ē.Lukmans